Maailma noorim poliitvang. Siinjuures tuleb lühidalt rääkida ka pantšen-laamade keerulist lugu. Tegemist on dalai-     laamade kõrval tähtsuselt teise pidevalt ümber sündiva laamaga (kokku on selliseid ümbersündijaid praegu Tiibetis sadakond). IX pantšen-laama (1883-1937) rivaalitses XIII dalai-laamaga (praeguse dalai-laama eelkäijaga) ning toetus selles rivaalitsemises hiinlastele. Tulemuseks oli, et pantšen-laama ümbersündi kontrollisid hiinlased ja 1951. aastal sunniti Tiibeti delegatsioon tunnustama Hiina valikut, kuigi kandidaate oli mitu.  Hoolimata sellest, et tegemist  pidanuks olema igati võimukuuleka marionetiga, teatas X pantšen-laama 1964. aastal, et kunagi saab Tiibet jälle iseseisvaks ja dalai-laama saab oma kodumaale tagasi pöörduda. Seejärel istus ta 14 aastat vangis ning suri hiljem Tiibetis kõigi poolt austatuna.